શરદ યાદવની જેમ વિદ્રોહી વલણ અપનાવનારા અને સોનિયા ગાંધીની વિરોધ પક્ષોની બેઠકમાં સામેલ થનારા જેડીયુ સાંસદ અલી અનવરની પાર્ટીમાંથી હકાલપટ્ટી કરવામાં આવી ચૂકી છે. એવા અહેવાલ છે કે, આમાં બીજો નંબર શરદ યાદવનો હોઈ શકે છે. તેમની પાસેથી રાજ્યસભામાં જેડીયુના સંસદીય દળના નેતાનું પદ છીનવી લેવાયું છે. જેડીયુ નેતા વશિષ્ઠ નારાયણ સિંહે કહ્યું છે કે, યાદવની અત્યારની ગતિવિધિઓને જોતાં આ પગલું જરૂરી હતું. સિંહના મુજબ, જો લીડર જ પાર્ટીવિરોધી ગતિવિધિઓમાં લિપ્ત હોય તો તેની નિંદા જાહેરમાં થવી જોઈએ.